Diari Oficial de la Generalitat Valenciana


Sumari del DOGV 5286, del 22-06-2006 (2006/6616)

RESOLUCIÓ de 10 de maig de 2006, del director general d'Arquitectura, relativa a la publicació de la renovació del reconeixement per la Conselleria d'Infraestructures i Transport de la Marca CV per a ciments.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5286

Data del DOGV
:   22-06-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/6616


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 10 de maig de 2006, del director general d'Arquitectura, relativa a la publicació de la renovació del reconeixement per la Conselleria d'Infraestructures i Transport de la Marca CV per a ciments. [2006/6616]  
El Decret 164/1998, de 6 d'octubre, del Govern Valencià, sobre reconeixement de distintius de qualitat utilitzats en edificació, establix en l'article 3, l'equivalència dels distintius de qualitat reconeguts pel Ministeri de Foment amb distintius de qualitat reconeguts per la Conselleria d'Obres Públiques, Urbanisme i Transports, a l'efecte del compliment dels requisits reglamentaris que se'ls apliquen.  
El Govern Valencià va aprovar el Decret 107/1991, de 10 de juny, pel qual es regula el control de qualitat de l'edificació d'habitatges i la seua documentació. i l'Orde de 30 de setembre de 1991, en desplegament d'este. Esta orde establix el Llibre de Control de Qualitat d'Obres d'Edificació d'Habitatges LC-91, en la qual se sistematitza la recepció de productes de construcció amb distintius de qualitat o sense estos. Entre els productes per als quals és preceptiva la justificació del control de recepció, es troba el formigó preparat que s'utilitza en l'execució d'estructures de formigó armat, segons la instrucció vigent.  
El Ministeri de Foment ha renovat el reconeixement de la Marca CV per a ciments, a l'efecte de la instrucció de formigó estructural vigent (EHE), mitjançant una Resolució de 26 d'abril de 2005, de la Secretaria General Tècnica.  
Este reconeixement s'opera basant-se en el fet que este distintiu assegura el compliment de les especificacions obligatòries, exigibles a estos productes, per l'esmentada instrucció de formigó estructural.   
AIDICO entitat de certificació ha sol·licitat la renovació del reconeixement de la Marca CV per a ciments a l'empara del que disposa el Decret 164/1998, de 6 d'octubre i per als efectes previstos en este.  
Vistos els antecedents i en virtut de l'article 3 del Decret 164/1998, de 6 d'octubre, i a proposta de la Divisió de Qualitat en l'Edificació, esta Direcció General, resol  
Primer  
Publicar en el Diari Oficial de la Generalitat en aplicació de l'article 3 del Decret 164/1998, de 6 d'octubre, del Govern Valencià i perquè se'n prenga coneixement, l'equivalència de la Marca CV per a ciments, que atorga AIDICO entitat de certificació, renovada per Resolució de 26 d'abril de 2005, de la Secretaria General Tècnica, del Ministeri de Foment, amb els distintius de qualitat que reconeix la Conselleria d'Infraestructures i Transport per a estos productes, a l'efecte del compliment dels requisits reglamentaris que se'ls apliquen.  
Segon  
Qualsevol variació en les condicions que hagen servit per al reconeixement, per la Secretaria General Tècnica del Ministeri de Foment, de la Marca CV per a ciments, haurà de ser comunicada per AIDICO entitat de certificació a esta Direcció General en el moment en què es produïsca.   
València, 10 de maig de 2006.. El director general d'Arquitectura: Fernando Mut Oltra.